Virallinen lehti nro C 348 , 03/12/1999 s. 0007



KIRJALLINEN KYSYMYS E-3967/98 esittäjä(t): Paul Rübig (PPE) komissiolle (4. tammikuuta 1999) Aihe: Euroopan säädösten taloudellisten vaikutusten arviointi Sekä jäsenvaltioissa että Euroopan tasolla on hyväksytty, että konkreettiset säädökset on toteutettava heti, kun siihen on olemassa kiireellinen tarve. Toissijaisuus, SLIM ja Fiche d'Impact ovat avainsanoja, jotka auttavat parantamaan tehokkuutta ja avoimuutta. Virtaviivaistettuun ja järkevään lainsäädäntöön kuuluu erityisesti tietyn toimen taloudellisten vaikutusten kattava arviointi sekä hallinnon että kulloisenkin lainsäädännön kohteiden osalta. Usein juuri ulkoiset kustannukset voivat olla huomattavia. 1. Onko komissio tyytyväinen sen lainsäädäntöehdotuksiin liittyvän rahoitusselvityksen tämänhetkiseen muotoon? 2. Onko olemassa suuntaviivoja tai yleisiä perusteita taloudellisten vaikutusten arvioimiseksi? 3. Miten lainsäädännön aiheuttamat taloudelliset vaikutukset voitaisiin tulevaisuudessa ottaa entistä paremmin huomioon? Komission puheenjohtajan Jacques Santerinkomission puolesta antama vastaus (2. maaliskuuta 1999) 1. Rahoitusselvitys, josta on säädetty 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen, sellaisena kuin se on viimeksi muutettuna asetuksella N:o 2779/98(1), 3 artiklassa, on liitettävä jokaiseen komission ehdotukseen tai tiedonantoon, joka mahdollisesti vaikuttaa yhteisön talousarvioon. Näin lainsäädännön laatija voi arvioida, onko yhteisön toiminta asiassa tarpeen, onko se suhteessa tavoitteisiin ja onko täytäntöönpanosääntöjen kustannus-hyöty-suhde hyväksyttävissä. Komissio on toteuttanut SEM 2000 -aloitteen puitteissa joukon säännöksiä, joista useimmilla pyritään parantamaan tässä yhteydessä lainsäädäntö- ja budjettiviranomaisille toimitettujen tietojen sisältöä ja laatua. 2. ja 3. Komissio on arvioinut jo vuosien ajan lainsäädäntöehdotustensa vaikutuksia erityisesti kansalaisiin ja yrityksiin. Komissio onkin suosittanut yksiköilleen, että ne arvioisivat ehdotuksiaan hyväksymisprosessin lisäksi koko lainsäädäntöprosessin ajan(2). Arviointitekniikan parhaita käytäntöjä koskevia tietoja on vaihdettu myös jäsenvaltioiden sekä yritysten ja erityisesti pk-yritysten kanssa. Tässä yhteydessä voidaan muistuttaa kahdesta merkittävästä komission aloitteesta: a) Vaikutukset pk-yrityksiin. Selitykseen sisältyy ehdotuksia, jotka voivat vaikuttaa yrityksiin ja erityisesti pk-yrityksiin merkittävällä tavalla. Siihen kuuluu myös perusteellinen lainsäädännön analyysi, johon sisältyy mahdollisuuksien rajoissa kustannusanalyysi. b) Ensimmäinen, heinäkuussa 1998 käynnistetty pilottihanke, joka koskee yrityspaneelia. Se täydentää vaikutusselvitystä, ja sen tarkoituksena on arvioida - yhteistyössä jäsenvaltioiden kanssa ja kuulemalla yrityksiä suoraan - niitä kustannuksia ja hallinnollisia vaikutuksia, joita sisämarkkinoiden alalla ehdotetulla uudella lainsäädännöllä on. Hanke toimii tyydyttällä tavalla, ja siitä on ilmoitettu parlamentille asianmukaisella tavalla (komission tiedonanto neuvostolle ja Euroopan parlamentille: Yrityspaneeli: pilottihanke(3)). (1) EYVL L 347, 23.12.1998. (2) Ks. Lainsäädäntöpolitiikkaa koskevat komission yleiset suuntaviivat, Tiedote EU 1/2-1996, kohta 1.10.11. (3) KOM(98) 197 lopullinen.